**Anexa 6**

**ACORD DE PARTENERIAT**

**pentru furnizarea de servicii de zi în cadrul Centrului de zi pentru persoane vârstnice Aiud, situat administrativ în municipiul Aiud, str. Simion Bărnuțiu, nr. 24, jud. Alba**

Încheiat astăzi **..........................**

**I PĂRȚILE CONTRACTANTE**

1. **Municipiul Aiud**, cu sediul în municipiul Aiud ,str. Cuza Vodă, nr. 1, jud. Alba, reprezentată prin doamna Iulia Adriana Oana Badea, Primar și prin doamna Marcela Șerban, director al Direcției de Asistență Socială a municipiului Aiud, și

2. ................................, cu sediul în ................, str. .........................., nr. ............., reprezentată prin ............................., în calitate de ............................, au convenit să încheie prezentul Acord de parteneriat:

**II OBIECTUL ACORDULUI**

Art.1 Prezentul Acord de Parteneriat are ca obiect colaborarea dintre cele două părți în vederea furnizării de servicii specifice pentru persoanele vârstnice în cadrul ***Centrului de zi pentru persoane vârstnice Aiud,* obiectiv dezvoltat în cadrul proiectului** SMIS 116236 – *Respect pentru bunicii comunității aiudene*. **Partenerul privat acordă, în cadrul Centrului de zi pentru persoane vârstnice, în funcție de nevoile beneficiarilor și la cererea acestora, pentru un număr de minimum 500 de** beneficiari persoane vârstnice înregistrați în primul an de zile de la data încheierii Acordului de parteneriat, cel puțin **următoarele servicii:**

1. **Servicii de socializare, recreere şi petrecerea timpului liber,**
2. **Servicii de asistență medicală – îngrijiri primare de sănătate,**
3. Counseling și servicii de sprijin,
4. Oportunități de voluntariat,
5. **Educație și instruire,**
6. Grupuri de suport și activități terapeutice,
7. **Servicii de sănătate alimentară și viață sănătoasă,**

**III PRINCIPIILE DE BUNĂ PRACTICĂ ALE PARTENERIATULUI**

Art 2.1 Ambii parteneri trebuie să contribuie la realizarea proiectului în modalitățile prevăzute în prezentul acord de parteneriat.

2.2 Părțile trebuie să se consulte în mod regulat şi să se informeze reciproc privind evoluția parteneriatului.

2.3 Partenerii trebuie să implementeze activitățile cu respectarea standardelor profesionale prevăzute de legislația specifică în vigoare.

2.4 Partenerii sunt obligați să respecte regulile privitoare la conflictul de interese şi regimul incompatibilităților, iar în cazul apariției unui asemenea conflict să dispună̆ luarea măsurilor ce conduc la evitarea, respectiv stingerea lui.

2.5 Semnatarii prezentului acord înțeleg şi acceptă faptul că rolurile şi responsabilitățile ce revin fiecăreia dintre părțile semnatare vor fi îndeplinite prin utilizarea de resurse umane proprii.

**IV OBLIGAȚIILE PĂRȚILOR**

Art. 3 Partenerul public – Municipiul Aiud se angajează:

* Să pună la dispoziția partenerului privat, în mod gratuit, având în vedere faptul că activitatea nu este generatoare de venituri imobilul *Centrul de zi pentru persoane vârstnice Aiud*, situat administrativ în municipiul Aiud, str. Simion Bărnuțiu, nr. 24, jud. Alba, în scopul furnizării de servicii specifice persoanelor vârstnice,
* Să respecte confidențialitatea informațiilor și legislația privind GDPR,
* Să monitorizeze activitatea partenerului privat în baza rapoartelor depuse de acesta,

Art. 4 Partenerul privat se angajează̆:

* să obțină licența de furnizare a serviciilor în cadrul ***Centrului de zi pentru persoane vârstnice Aiud,* precum și avizele prevăzute de lege pentru funcționare în termen de maximum 6 luni de la semnarea Acordului de parteneriat.**
* să acorde, în conformitate cu standardele prevăzute de legislația în domeniu, servicii specifice pentru persoanele vârstnice în cadrul ***Centrului de zi pentru persoane vârstnice Aiud,* obiectiv dezvoltat în cadrul proiectului** SMIS 116236 – *Respect pentru bunicii comunității aiudene*, prin personal calificat și specializat;
* **să acorde servicii specifice, în cadrul Centrului de zi pentru persoane vârstnice, în funcție de nevoile beneficiarilor și la cererea acestora, pentru un număr de minimum 500 de** beneficiari persoane vârstnice înregistrați în primul an de zile de la data încheierii Acordului de parteneriat,
* să acorde următoarele tipuri de servicii, în funcție de nevoile beneficiarului:
  1. **Servicii de socializare, recreere şi petrecerea timpului liber,**
  2. **Servicii de asistență medicală – îngrijiri primare de sănătate,**
  3. Consiliere și servicii de sprijin,
  4. Oportunități de voluntariat,
  5. **Educație și instruire,**
  6. Grupuri de suport și activități terapeutice,
  7. **Servicii de sănătate alimentară și viață sănătoasă,**
* Să asigure personal specializat, calificat, care să se implice în organizarea, coordonarea şi desfășurarea activităților mai sus enumerate, în conformitate cu normele prevăzute în lege;
* Să procure şi să asigure baza materială necesară desfășurării activităților propuse,
* Să țină evidența tuturor beneficiarilor prin întocmirea dosarelor personale ale acestora şi să păstreze documentele pe toată durata existenței acestora în programele centrului;
* Să stabilească̆ numărul de beneficiari şi să realizeze selecția acestora într-o manieră obiectivă şi transparentă, în baza unor criterii de selecție, în conformitate cu standardele obligatorii de funcționare a acestui tip de serviciu;
* Să se consulte cu partenerul, în orice situație ce poate apărea pe durata desfășurării activităților centrului
* Să respecte prevederile în gestionarea informației pentru a nu se încalcă principiul confidențialității;
* Să creeze un spațiu corespunzător în care vârstnicii să se poată̆ întâlni, relaționa şi desfășura o serie de activități recreative, cu efecte pozitive asupra stării psihice a acestora;
* Să faciliteze şi să încurajeze legăturile inter-umane, având ca prioritate menținerea relațiilor cu membrii familiei;
* Să acorde asistență de specialitate în vederea diminuării gradului de marginalizare şi a sentimentului de inutilitate;
* Să dezvolte activități de socializare şi petrecere a timpului liber, de informare prin citirea zilnică a presei, cărți, reviste;
* Să asigure respectarea standardelor în domeniul asistenței sociale a persoanelor vârstnice.
* Să suporte toate costurile privind administrarea imobilului *Centru de zi pentru persoane vârstnice Aiud*, precum și costurile ocazionate cu desfășurarea activităților destinate beneficiarilor,
* Să administreze, în mod corespunzător, imobilul și întreaga bază de dotări și echipamente predate, precum și asigurarea întreținerii acestora, atât în perioada de garanție, cât și post-garanție,
* Sa efectueze, anual, inventarul bunurilor predate din proiect,
* Sa nu schimbe destinația bunurilor primite,
* Să nu presteze activități generatoare de venituri în cadrul centrului.
* În situația degradării, distrugerii sau dispariției unor bunuri din cele predate, partenerul privat se obligă să înlocuiască sau să achite contravaloarea bunurilor, după caz.

**V DURATA ACORDULUI**

Art. 5 Prezentul acord de parteneriat se încheie pe o perioada de 5 ani de la data semnării lui.  
Art. 6 Încetarea acordului se face la data încheierii duratei acestuia sau la inițiativa oricărei părți, cu un preaviz de 60 de zile.

**VI CLAUZE FINALE**

Art. 7 Procedura de lucru în cazul sesizărilor, are la bază contactul direct între parteneri realizat sub orice formă (fax, telefon, adresă scrisă, etc.). În situația în care unul din parteneri organizează întâlniri de lucru, mese rotunde, conferințe de presă, care au ca obiect activitatea parteneriatului, în mod obligatoriu va informa pe celălalt partener cu cel puțin 2 (două) zile înainte despre activitatea organizată.

În cazul unor sesizări primite de oricare dintre părți, aceasta se va aduce la cunoștința celeilalte părți de îndată În mod direct, sub orice forma - fax, telefon, adresă scrisă, etc. si se va soluționa in cel mai scurt timp posibil.

Art. 8 Neîndeplinirea de către oricare din parteneri a obligațiilor asumate dă dreptul celuilalt partener să sisteze colaborarea.

Art. 9 Modificarea prezentului acord se face numai cu acordul părților semnatare sub forma unui act adițional la prezentul Acord de parteneriat.

Art. 10 Eventualele litigii care s-ar putea ivi pe perioada desfășurării prezentului Acord de parteneriat se vor rezolva pe cale amiabilă, iar dacă nu este posibil, părțile se vor adresa instanței de judecata competente.

Art 11. Predarea imobilului *Centrului de zi pentru persoane vârstnice Aiud* împreună cu întreaga baza de dotări si echipamente se va materializa prin încheierea unui Proces verbal de predare - preluare intre părți.

Prezentul acord a fost încheiat astăzi **......................**, în 2 exemplare, câte unul pentru fiecare parte.

**MUNICIPIUL AIUD, PARTENER PRIVAT,**

**PRIMAR,**

**IULIA ADRIANA OANA BADEA**

**DIRECȚIA DE ASISTENȚĂ SOCIALĂ,**

**DIRECTOR EXECUTIV,**

**MARCELA ȘERBAN**